Međunarodna konferencija

**Europa kao nada? Politika susreće studente.**

**Ideje i stavovi studenata iz jugoistočne Europe, Hrvatske i Njemačke o Europi**

**29.11.2024. 08:00 - 18:45**

Mjesto održavanja: Sveučilište u Zagrebu, Rektorat, Radoslava Cimermana 88, 10 000 Zagreb, **dvorana A1**

Organizator: Centar za njemačke i europske studije CGES, Zaklada Hanns Seidel

**Jezici**: njemački, hrvatski (simultani prijevod)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konferencija se temelji na esejima koje su na temu „Europa kao nada?” pisali studenti različitih fakulteta na sveučilištima u jugoistočnoj Europi, Hrvatskoj i Njemačkoj. Koja očekivanja i nadanja studenti povezuju s projektom Europa za sebe i svoja društva? U čemu vide izazove, probleme i prilike?

Eseji su anonimizirani, napisani na materinskom jeziku i kvalitativno ocijenjeni. Rezultati će biti predstavljeni na konferenciji 29. 11. 2024., na kojoj će o njima raspravljati znanstvenici, studenti i europski političari. Poseban naglasak bit će stavljen na iznalaženje europskih perspektiva za obrazovne i znanstvene sustave u jugoistočnoj Europi te raspravu sa studentima o njihovim predodžbama o Europi i o prisutnosti europske ideje na studijima i u svakodnevnom akademskom životu na njihovim sveučilištima.

Zemlje sudionice: Albanija, Bosna i Hercegovina, Grčka, Hrvatska, Kosovo, Njemačka, Sjeverna Makedonija, Srbija. Svaku zemlju predstavlja po jedan znanstvenik i student. Konferencija je organizirana u tri dijela:

* *Uvodno izlaganje*: Europa u znanstvenom diskursu – izazovi i perspektive jednog kontinenta
* Prezentacija *rezultata studentskih eseja* iz osam zemalja i rasprava
* *Politika i studenti* – rasprava studenata i političara o ulozi Europe u obrazovanju i znanosti na temelju uvodnih izlaganja političara o europskoj dimenziji u obrazovanju i predstavljanja mišljenja studenata iz jugoistočne Europe, Hrvatske i Njemačke o prisutnosti Europe u svakodnevnom akademskom životu.

Konferencija je javna i izričito otvorena studentima. Predstavlja uvod u suradnju partnera iz jugoistočne Europe i EU-a na transnacionalnim projektima s ciljem trajnog uključivanja europske dimenzije u obrazovanje i znanost kako bi se studenti i mladi senzibilizirali za pitanja europskih integracija i zainteresirali za rad na europskom procesu. f

Organizatori konferencije su *Centar za njemačke i europske studije CGES* i *Zaklada Hanns Seidel*.

*Centar za njemačke i europske studije CGES* ([https://unizg-cges.eu](https://unizg-cges.eu/)) osnovan je u ožujku 2023. kao binacionalno i interdisciplinarno tijelo Sveučilišta u Zagrebu i Sveučilišta u Regensburgu uz sudjelovanje Leibnizova instituta za istraživanje istočne i jugoistočne Europe (IOS) u Regensburgu, sa sjedištem u Zagrebu.

*Zaklada Hanns-Seidel* njemačka je i bavarska politička zaklada sa sjedištem u Münchenu, osnovana 1967. Cilj joj je poticati demokratsko i građansko obrazovanje u Njemačkoj i u svijetu. U okviru projekta Jugoistočna Europa Zaklada promiče europski dijalog na multilateralnoj i bilateralnoj razini.